MESTNA OBČINA MURSKA SOBOTA, Kardoševa ulica 2, 9000 Murska Sobota, matična številka: 5883172, ID št. SI32339828, ki jo zastopa Zoran HOBLAJ, podžupan v začasnem opravljanju funkcije župana (v nadaljevanju Mestna občina) 
in 
IME IN PRIIMEK, naslov,  EMŠO: , davčna št.: , (v nadaljevanju: štipendist), 

skleneta naslednjo

POGODBO O ŠTIPENDIRANJU
Uvodni določbi
1. člen
Pogodbene stranke ugotavljajo, da je bila štipendistu na osnovi sklepa razpisne komisije dodeljena štipendija za nadarjene študente Mestne občine Murska Sobota za študijsko leto 2022/2023.
Sredstva za štipendije zagotavlja Mestna občina.
2. člen
Predmet te pogodbe je štipendija za nadarjene študente Mestne občine Murska Sobota za izobraževanje, ki jo štipendist prejema za študij v študijskem letu 2022/2023 in je vpisan v ….. letnik, na Fakulteti……….

S to pogodbo pogodbene stranke dogovorijo medsebojne pravice in obveznosti.
Višina štipendije
3. člen
Štipendija znaša …… EUR mesečno. 
Štipendistu se štipendija nakazuje mesečno, na njegov bančni račun, ki ga je predložil, praviloma do 10. dne v mesecu za tekoči mesec, in sicer za obdobje od 1. 10. 2022 do 30. 9. 2023. 
V kolikor štipendist sproti ne izpolnjuje vseh obveznosti iz te pogodbe, se izplačevanje štipendije začasno zaustavi do odprave vzrokov za to, ali pa prekine. 
Pravice in obveznosti strank
4. člen
Na podlagi te pogodbe je štipendist v času štipendijskega razmerja, pod pogoji navedenimi v tej pogodbi, upravičen do mesečne štipendije v višini, kot je navedeno v 3. členu te pogodbe.
S sklenitvijo te pogodbe se štipendist obveže, da bo v času od julija do septembra, en teden opravljal počitniško prakso v Mestni občini Murska Sobota. Štipendist se prav tako zavezuje, da bo z Mestno občino neodplačno sodeloval tudi v drugih projektih, ki bodo povezani z njegovo smerjo študija, v izvajanju katerih se pričakuje sodelovanje strokovne ali splošne javnosti ter strokovnjakov s posebnih področij. 
Štipendist si bo prizadeval, da bo po zaključku izobraževanja poiskal in sprejel ponujene mu zaposlitve na območju Mestne občine Murska Sobota, vsaj za obdobje dvakratne dobe prejemanja štipendije. 
5. člen
Štipendist se s sklenitvijo te pogodbe zavezuje, da bo v času trajanja štipendijskega razmerja na podal letno poročilo o poteku študija. Letno poročilo odda do 30. 9. 2023. K letnemu poročilu mora biti priloženo dokazilo o opravljenem letniku študija v študijskem letu 2022/2023. 
Štipendist je dolžan najkasneje v 15 dneh sporočiti vsako spremembo, ki vpliva na štipendijsko razmerje:
· sprememba stalnega prebivališča;
· porodniški dopust in dopust za nego in varstvo otroka;
· prekinitev ali zaključek izobraževanja;
· sklenitev delovnega razmerja;
· druge spremembe.
Prenehanje štipendijskega razmerja
6. člen
Štipendijsko razmerje preneha s potekom časa, za katerega je bilo sklenjeno, če študent študijske obveznosti zaključi pred tem rokom, pa z dnem zaključka izobraževanja. 
7. člen

Štipendistu preneha štipendijsko razmerje, če:
1. spremeni stalno prebivališče (izven območja Mestne občine Murska Sobota);
1. si med prejemanjem štipendije po tej pogodbi pridobi še drugo štipendijo;
1. se zaposli, vendar nadaljuje izobraževanje v obliki izrednega študija,  
1. je bil pravnomočno obsojen za kaznivo dejanje, zaradi katerega je neprimeren za opravljanje del in nalog, za potrebe katerega se štipendira.

Štipendijsko razmerje preneha z datumom nastopa okoliščine iz prejšnjega odstavka. 

Štipendijsko razmerje se razveljavi zaradi slednjih razlogov, če štipendist:
1. brez opravičljivega razloga ni pripravljen sodelovati z Mestno občino, kot to določa 4. člen pogodbe, 
1. v rednem roku ne zaključi izobraževanja za letnik, za katerega je prejemal štipendijo, 
1. po svoji volji ali krivdi v času prejemanja štipendije, prekine izobraževanje, 
1. se zaposli in izgubi status študenta, 
1. prične opravljati registrirano dejavnost ali postane lastnik oziroma solastnik gospodarske družbe, 
1. spremeni smer študija brez soglasja Mestne občine, 
1. v vlogi ali poročilih navaja neresnične podatke. 

V primerih iz prejšnjega odstavka, je štipendist dolžan povrniti Mestni občini vse prejete štipendije, v roku 30 dni od obvestila o razveljavitvi štipendijskega razmerja. Štipendije se vrnejo v celoti (glavnica), skupaj z zakonitimi zamudnimi obrestmi. 
Kadar štipendist izkazuje razloge, da prejetih štipendij ne more vrniti v roku iz prejšnjega odstavka, se za vračilo štipendij sklene poseben dogovor o obročnem vračilu štipendij ali delni oz. celotni oprostitvi vračila štipendije. 

8. člen
Štipendist je prost vseh pogodbenih obveznosti, če postane trajno nezmožen za šolanje oziroma delo.
V kolikor štipendist zaradi objektivnih razlogov ne izpolni pogojev za napredovanje v višji letnik oziroma neuspešno zaključi izobraževanje (težki socialno-ekonomski pogoji, dalj časa trajajoča bolezen ali invalidnost) se na njegovo prošnjo lahko delno ali v celoti oprosti vračila štipendije.
Končne določbe
9. člen
Ta pogodba je napisana v treh enakih izvodih, od katerih prejme Mestna občina dva izvoda in en izvod štipendist.
10. člen

Stranki te pogodbe se izrecno strinjata, da je sestavni del predmetne pogodbe naslednja protikorupcijska klavzula: 
Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
- pridobitev posla ali
- za sklenitev posla pod ugodnejšimi pogoji ali
- za opustitev dolžnega nadzora nad izvajanjem pogodbenih obveznosti ali 
- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; 
je nična.
11. člen
Pogodbeni stranki sta soglasni, da bosta vse morebitne spore iz te pogodbe reševale sporazumno, z usklajevanjem in dogovarjanjem. Če sporazuma ne bi bilo mogoče doseči, je za reševanje sporov pristojno stvarno pristojno sodišče v Murski Soboti.




Številka pogodbe: 

EŠ: 

Datum: …………………………………
 

	      Mestna občina Murska Sobota 				          Zoran HOBLAJ, univ. dipl. prav.,                                                      Štipendist:       
     podžupan v začasnem opravljanju                                                    
                  funkcije župana	                    

 
  ..…………………………………………                                            ………………………………
                 (podpis in žig)                                                                                (podpis)

